DECRETO 282/2004, do 25 de novembro, polo que se declara a urxente ocupación, para efectos de expropiación forzosa, pola Deputación Provincial de Lugo, dos bens e dereitos necesarios para a realización da obra número 113 Plan de Obras e Servizos 2003 Antas de Ulla. Estrada provincial de Chantada a Antas de Ulla, alargamento e mellora punto quilométrico 23,100 ao 24,00 (concello de Antas de Ulla).
CONSELLERÍA DE XUSTIZA, INTERIOR E ADMINISTRACIÓN LOCAL — III. OUTRAS DISPOSICIÓNS — 09/12/2004

A Deputación Provincial de Lugo, en sesión celebrada o día un de agosto de dous mil tres, aprobou
o proxecto da obra nº 113 Plan de Obras e Servizos 2003 Antas de Ulla.- Estrada provincial de Chantada a Antas de Ulla, alargamento e mellora punto quilométrico 23,100 ao 24,00 e, na sesión do vinte e seis de xullo de dous mil catro, acordou solicitar da Xunta de Galicia a declaración de urxente ocupación dos bens e dereitos afectados pola expropiación forzosa ao abeiro do disposto no artigo 52 da Lei de expropiación forzosa.
Por parte da Deputación Provincial de Lugo foi remitida a documentación complementaria para a correcta tramitación do expediente con data de entrada no rexistro xeral da Consellería de Xustiza, Interior e Administración Local o día vinte e dous de outubro de dous mil catro.
Os bens en que se concreta a declaración de urxente ocupación están determinados no expediente que se someteu a información pública.
A Dirección Xeral de Urbanismo da Consellería de Política Territorial, Obras Públicas e Vivenda emitiu informe favorable. O dito informe tivo entrada no rexistro xeral da Consellería de Xustiza, Interior e Administración Local o día trece de outubro de dous mil catro.
Considérase necesaria a declaración de urxente ocupación dos bens e dereitos precisos para a realización das obras do proxecto técnico sinalado, xa que, segundo sinala a deputación, o actual trazado presenta unha gran perigosidade para o tráfico rodado, polo que a actuación é necesaria para mellorar o raio das curvas e proceder ao alargamento da calzada, acadando así unha maior seguridade, polo que se reduciría o risco potencial de accidentes de tráfico nun futuro.
A competencia para a declaración da urxente ocupación correspóndelle ao Consello da Xunta de Galicia segundo o disposto nos artigos 27.2º e 28.2º do Estatuto de autonomía de Galicia.
Na súa virtude, por proposta do conselleiro de Xustiza, Interior e Administración Local e logo de deliberación do Consello da Xunta de Galicia na súa reunión do día vinte e cinco de novembro de dous mil catro,
DISPOÑO:
Artigo único.-De conformidade co disposto no artigo 52 da Lei de expropiación forzosa, declárase a urxente ocupación, pola Deputación Provincial de Lugo, para efectos de expropiación forzosa, dos bens e dereitos concretados no expediente administrativo instruído para o efecto e necesarios para a execución da obra nº 113 Plan de Obras e Servizos 2003 Antas de Ulla.- Estrada provincial de Chantada a Antas de Ulla, alargamento e mellora punto quilométrico 23,100 ao 24,00, debendo, se for o caso, unha vez ocupados os terreos necesarios, obter as autoriza
cións que foren necesarias dos organismos competentes, con carácter previo ao inicio das obras.
Santiago de Compostela, vinte e cinco de novembro de dous mil catro.
Manuel Fraga Iribarne
Presidente
Jesús Carlos Palmou Lorenzo
Conselleiro de Xustiza, Interior e Administración Local